Emblemo de Italio

La nuna emblemo de Italio (itale emblema della Repubblica Italiana) oficialiĝis la 5-an de majo 1948. Kvankam ĝi ofte nomatas blazono (aŭ stemma en la itala), teknike ĝi estas emblemo ĉar ĝi ne estis desegnita por konformi al tradiciaj reguloj de heraldiko, do de formala kreo kaj interpreto de blazonoj. La emblemo konsistas el blanka kvinpinta stelo, kun maldika ruĝa limo, sur fono de kvinspoka dentorado, staranta inter branĉo de olivarbo dekstraflanke kaj branĉo de kverko maldekstraflanke; la branĉoj estas siavice kunligitaj per ruĝa rubando kun la surskribo REPVBBLICA ITALIANA. La emblemo estas uzata vaste per la Registaro de Italio. La blazonŝildo de la dinastio de Savojo, blazono de gules kruco arĝento, estis antaŭe en uzo de la iama itala reĝlando; la tenantoj de la blazonŝildo, ambaŭflanke ora senbrida leono, estis anstataŭitaj per fasci littori (laŭvorte "faskoj de la liktoroj") dum la faŝisma erao.

Kategorio:Naciaj simboloj de Italio
Kategorio:Historio de Italio
Italio